बैठक में समाज की विभिन्न गतिविधियों पर की चर्चा
कस्बेमें स्थित जैन नूतन धर्मशाला में मंगलवार को तखतगढ़ जैन संघ की वार्षिक बैठक का आयोजन किया गया। इसमें समाज की ओर से सालभर में की गई विभिन्न गतिविधियों पर विचार विमर्श करने के साथ ही कार्यकारिणी का भी गठन किया गया।
इसके साथ ही बैठक में चातुर्मास करवाने के अलावा आगामी वर्ष के लिए पांच दिवसीय समारोह कार्यक्रमों की रूपरेखा तय की गई। बैठक में पहुंचे जैन समाज के लोगों के बीच विभिन्न खेल प्रतियोगिताओं का आयोजन किया गया। वहीं नई कार्यकारिणी के तहत आदेश्वर भगवान देवस्थान जैन पेढ़ी के चुनाव में ट्रस्टी सूरजमल बाल्दिया को सर्व सहमति से अध्यक्ष मनोनीत किया गय। वहीं विमल सी. जैन को उपाध्यक्ष, रमेशचंद सचिव , जितेंद्र सिंघवी सहसचिव, रजनीकांत एवं जयंती कोषाध्यक्ष और पोपटलाल, राजेश , पारसमल, कांतिलाल, सूरजमल, भरतकुमार, उत्तम, जितेंद्र, मोहनलाल, धर्मेंद्र, चंपालाल, जयंतिलाल, पारसमल, चंपालाल और सुरेश को ट्रस्टी पद पर मनोनीत किया गया।
hin_Deva hin_Deva hin_Deva